دولة العراق الاسلاميه

دولة العراق الاسلاميه (Islamic State of Iraq) اللى بقت الدوله الاسلاميه فى العراق و الشام, هيا جماعات مسلحه عراقيه بتعتبر مظله لعدد من الجماعات المسلحه و اتأسست فى 15 اكتوبر 2006 فى العراق. و المجموعه دى ظهرت بعدد من الجماعات قبل الاعلان عن "تأسيس الدوله". و بتتهم بأن ليها ايد فى هجمات تسببت فى مقتل جنود عراقيين. غير اميرها ابو بكر البغدادى اسمها و ولايتها المكانيه فى 9 ابريل 2013 علشان تكون الدوله الاسلاميه فى العراق و الشام و المعروفه عالمي بداعش.

تم دعم و موالاه التنظيم دا من عدد من المجموعات بما فيها اللى سبقتها زى مجلس شورى المجاهدين فى العراق. تنظيم قاعدة الجهاد فى بلاد الرافدين. و هيا بتهدف لاقامة اللى بتسميه بدولة الخلافه الاسلاميه فى المناطق اللى بينتشر فيها اهل السنه فى العراق. و ليها وجود فى محافظات بغداد. ديالى. الانبار، كركوك. نينوى. صلاح الدين و اجزاء من واسط و بابل. فيما اعلنت فى اول الامر ان بعقوبه هيا "عاصمه" ليها, و انها "بايعت" ابو عمر البغدادى "امير" ليها.

 شوف كمان 
 لستة المنظمات الارهابيه
 ارهاب
 ارهاب منسوب للمسلمين
 ارهاب منسوب للمسيحيين

 اقرا اكتر 

 التعذيب و الارهاب و العنف (بالانجليزى)
 سيكولوجية مخاوف الارهاب (بالانجليزى)

 مصادر 

تصنيف:منظمات
تصنيف:ارهاب
تصنيف:اسلامويه
تصنيف:تعصب دينى